ນາຍົກລັດຖະມົນຕີ ຫງວຽນຊວນຟຸກຢ້ຽມຢາມ ແລະ ເຮັດວຽກຢູ່ກອງບັນຊາການທະຫານເຂດ 5
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຖະຫວາຍທູບທຽນອາໄລຫາແມ່ ຫວຽດນາມ ວິລະຊົນ ຫງວຽນທິທື໋
ຕອນບ່າຍວັນທີ 22/1, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງຢ້ຽມຢາມ ແລະ ເຮັດວຽກຢູ່ກອງບັນຊາການທະຫານເຂດ 5. ທີ່ການເຮັດວຽກ, ທ່ານນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງໃຫ້ກອງບັນຊາການທະຫານເຂດ 5 ສືບຕໍ່ເສີມຂະຫຍາຍກຳລັງແຮງສັງລວມຂອງທົ່ວປວງຊົນ, ຂອງທົ່ວລະບົບການເມືອງ, ເພີ່ມທະວີກຳລັງແຮງດ້ານປ້ອງກັນປະເທດ ແລະ ຄວາມສາມາດປ້ອງກັນຕົວ, ກໍ່ສ້າງພື້ນຖານປ້ອງກັນປະເທດທົ່ວປວງຊົນ, ທ່າສະໜາມປ້ອງກັນປະເທດທົ່ວປວງຊົນຕິດພັນກັບທ່າສະໜາມປ້ອງກັນຄວາມສະຫງົບຄວາມໝັ້ນຄົງປະຊາຊົນຢ່າງໜັກແໜ້ນ. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຢັ້ງຢືນວ່າ ກອງບັນຊາການທະຫານເຂດ 5 ແມ່ນບໍລິເວນຍຸດທະສາດດ້ວຍຄວາມຍາວຂອງຝັ່ງທະເລ ແລະ ເສັ້ນຊາຍແດນທາງບົກ, ດັ່ງນັ້ນ, ພະນັກງານນັກຮົບກຳລັງປະກອບອາວຸດຕ້ອງໃກ້ຊິດຕິດແທດກັບຮາກຖານ, ກຳແໜ້ນສະພາບການ, ຍົກສູງຈິດໃຈລະວັງຕົວໃນສະພາບການໃໝ່, ເພີ່ມທະວີການສະໜິດຕິດພັນກັບປະຊາຊົນ.
ກ່ອນໜ້ານັ້ນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຖະຫວາຍທູບທຽນອາໄລຫາແມ່ ຫວຽດນາມ ວິລະຊົນ ຫງວຽນທິທື໋, ຢູ່ຕາແສງ ດ້ຽນຖັງບັກ, ເທດສະບານ ດ້ຽນບານ, ແຂວງ ກວາງນາມ. ແລະກໍ່ໃນຕອນບ່າຍວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງຢ້ຽມຢາມ, ມອບຂອງຂວັນໃຫ້ແມ່ ຫວຽດນາມ ວິລະຊົນ ເລທິຈີ້, ອາຍຸ 92 ປີ.
(ແຫຼ່ງຄັດຈາກ VOV)